Folkeavstemningen på Færøyene 2018

Folkeavstemningen på Færøyene 2018 skulle avholdes på hele Færøyene onsdag 25. april 2018. Velgerne skulle ta stilling til et forslag om en egen færøysk forfatning. Forfatningsforslaget skal ikke avgjøre Færøyenes fremtidige tilknytning til Danmark. Forfatningsforslaget ble levert for sent, og avstemningen er utsatt på ubestemt tid.

Aksel V. Johannesens regjering gjenopptok arbeidet med et forslag til en færøysk forfatning sommeren 2016. Forslaget bygger på forfatningsforslaget fra 2010, som ble avvist av det færøyske Lagtinget og aldri kom til folkeavstemning. Den gangen mente det danske Justisministeriet at det færøyske forfatningsforslaget var uforenelig med Danmarks grunnlov og således å regne som en færøysk løsrivelse fra Danmark, hvis det ble vedtatt, og arbeidet ble siden stilt i bero. Det nye forslaget skulle først forelegges Lagtinget da tinget ble satt under Ólavsøka i 2017, men kom ikke før 27. september det året, som var for sent til å overholde fristen på et halvt år før folkeavstemningen 25. april 2018.

En meningsmåling utført av Gallup Føroyar viser at et stort flertall av de færøyske velgerne ønsker en egen forfatning.

Referanser 

Portal:Færøyene/artikler
Folkeavstemninger på Færøyene
2018 på Færøyene